STEC คว้างานก่อสร้างบ่อพัก-ท่อร้อยสายไฟฟ้าใต้ดิน รถไฟสายสีชมพู-เหลืองมูลค่า 7.16 พันลบ.
STEC คว้างานก่อสร้างบ่อพัก-ท่อร้อยสายไฟฟ้าใต้ดิน รถไฟสายสีชมพู-เหลืองมูลค่า 7.16 พันลบ.
1 ธ.ค. 2560

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC แจ้งว่าบริษัทได้ลงนามสัญญาจ้างโครงการงานก่อสร้างบ่อพักและท่อร้อยสายไฟฟ้าใต้ดิน ร่วมกับโครงการก่อสร้างรถไฟฟ้าสายสีชมพู และงานก่อสร้างบ่อพักและท่อร้อยสายไฟฟ้าใต้ดิน ร่วมกับโครงการก่อสร้างรถไฟฟ้าสายสีเหลือง รวม 2 โครงการ  จากการไฟฟ้านครหลวง (กฟน.) รวม 7.16 พันล้านบาท
โดยโครงการงานก่อสร้างบ่อพักและท่อร้อยสายไฟฟ้าใต้ดิน ร่วมกับโครงการก่อสร้างรถไฟฟ้าสายสีชมพู (ช่วงแคราย-มีนบุรี) ของการรถไฟฟ้าขนส่งมวลชนแห่งประเทศไทย มีมูลค่าโครงการ 4,477.3 ล้านบาท (รวมภาษีมูลค่าเพิ่ม) มีระยะเวลาก่อสร้างระหว่างวันที่  12 ธ.ค.60 – วันที่ 29 มิ.ย.64
โครงการงานก่อสร้างบ่อพักและท่อร้อยสายไฟฟ้าใต้ดิน ร่วมกับโครงการก่อสร้างรถไฟฟ้าสายสีเหลือง (ช่วงลาดพร้าว-สำโรง) ของการรถไฟฟ้าขนส่งมวลชนแห่งประเทศไทย  มีมูลค่าโครงการ 2,687.5 ล้านบาท (รวมภาษีมูลค่าเพิ่ม) มีระยะเวลาก่อสร้างระหว่างวันที่ 12 ธ.ค.60 -วันที่ 29 มิ.ย.64